CELEX: 62020CN0206
Language: hu
Date: 2020-05-15 00:00:00
Title: C-206/20. sz. ügy: A High Court of Justice, Queen's Bench Division (Administrative Court) (Egyesült Királyság) által 2020. május 15-én benyújtott előzetes döntéshozatal iránti kérelem – VA kontra a rusei (Bulgária) regionális ügyészség ügyésze

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/14
            
         
      A High Court of Justice, Queen's Bench Division (Administrative Court) (Egyesült Királyság) által 2020. május 15-én benyújtott előzetes döntéshozatal iránti kérelem – VA kontra a rusei (Bulgária) regionális ügyészség ügyésze
      (C-206/20. sz. ügy)
      (2020/C 262/18)
      Az eljárás nyelve: angol
      
         A kérdést előterjesztő bíróság
      
      High Court of Justice, Queen's Bench Division (Administrative Court)
      
         Az alapeljárás felei
      
      
         Fellebbező: VA
      
         Ellenérdekű fél: a rusei (Bulgária) regionális ügyészség ügyésze
      
         Az előzetes döntéshozatalra előterjesztett kérdések
      
      Amennyiben az átadást a keresett személlyel szembeni büntetőeljárás lefolytatása céljából kérik, és mind az alapul fekvő nemzeti elfogatóparancs kibocsátásáról szóló határozatot, mind pedig az európai elfogatóparancs kibocsátásáról szóló határozatot – az átadás előtti bírósági közreműködés nélkül – ügyészség hozza meg, részesül-e a keresett személy a Bíróság által a Bob-Dogi ítéletben (C-241/15, ECLI:EU:C:2016:385) előirányzott kétszintű védelemben, ha:
      
                  a)
               
               
                  a nemzeti elfogatóparancs hatása arra korlátozódik, hogy az egyént a bíróság elé állítás céljából legfeljebb 72 óráig fogva tartsák; és
               
            
                  b)
               
               
                  az átadást követően kizárólag a bíróság dönthet arról, az ügy összes körülményét figyelembe véve, hogy elrendeli a szabadon bocsátást vagy fenntartja a fogva tartást?